Francine Galvez

**Francisca Nicolasa** **Gálvez Djouma**, ezagunagoa **Francine Gálvez** izenez (Nkongsamba, Moungo, Kamerun, 1966ko irailaren 13a) Kamerungo jatorriko espainiar kazetaria eta aurkezlea da.

## Biografia 
Ama kamerundarra du eta aita espainiarra, ebanjelizatzailea herrialde horretan. Jaen probintziako Lopera udalerrian hazi zen. 1989an Informazio Zientzietan lizentziatu zen, Kazetaritza adarrean, Informazio Zientzien Fakultatean (Madrilgo Unibertsitate Konplutentsea). Telebistako masterra ere egin zuen New Yorkeko Unibertsitateko Lanbide Ikasketen Eskolan. Karrera amaitu ondoren, beka bat lortu zuen Televisión Españolan lan egiteko.

### Kazetari ibilbidea 
1989ko ekainean TVEko La 2 kateko informazio zerbitzuetan sartu zen. Beka bukatutakoan, kateak kontratatu eta *Buenos días* goizeko saioan hasi zen. Handik gutxira, 1990eko apirilean, 23 urte besterik ez zituela, Telediarioko asteburuko edizioak aurkezten hasi zen, eta Espainian funtzio hori betetzen zuen lehen pertsona beltza izan zen. Lehenbizi Mari Pau Domínguezekin eta gero Ana Blancorekin partekatu zuen platoa. 1991ra arte egon zen bertan. 

TVEko Albistegien Eremutik kanpo lehen aukera 1992ko apirilean iritsi zitzaion, Ricardo Fernández Deurekin batera Televisión Españolarentzat Disneyland Paris inauguratzeko gala aurkeztu zuenean.

1992ko urrian, *Supernova* filmean parte hartu zuen, bere ohiko papera egiten albistegien aurkezle gisa, eta Marta Sánchez kantaria izan zen filmaren burua. Urtebete geroago, gazteentzako *Oxigeno* saioa aurkeztu zuen. 

1997tik 2000ra Telemadrid-eko *Madrid directo* saioko kazetaria izan zen. 2000. urtean, egunekotasun sozialari buruzko *Mamma mía* saioa aurkeztu zuen Telemadriden Víctor Sandovalekin batera. 2000. urtean *Macumba TeVe* asteroko magazina gidatu zuen Telemadriden, saio horixe ere Víctor Sandovalekin batera. 

2001ean, Antena 3 katearekin fitxatu zuen, eta *Noche y día* lana aurkeztu zuen Isabel Gemiorekin; *Rumore, rumore* (2001) Jorge Javier Vázquezekin eta *Confianza ciega* (2002) reality show delakoa. 

TVEra itzulita, Voluntarios Elkartasun Kausei buruzko saioaz arduratu zen La 2 katean (2004) eta *Palabra por palabra* dibulgazio- eta kultura-lehiaketaz (La 2, 2005 eta 2011 artean). Aldi berean, *Emisiones TV* aldizkaria zuzendu zuen. 

2007ko udan aurkeztu zuen (Víctor Sandovalekin batera) *Aquí hay tomate* saioa Telecincon. 2008ko irailaren eta 2010eko ekainaren artean, Telecincoko *El programa de Ana Rosa* saioan parte hartu zuen. 

2011tik aurrera, PromusicTV Audiovisual saioko zuzendaritza lanetan hasi zen, eta 2012 eta 2013 bitartean, *Date un capricho* saioa gidatu zuen Chello Multicanalen.  

2015ean, *Mi gran boda en Las Vegas* reality saioa aurkeztu zuen Telemadriden. Urte horretan bertan, *Mamma mia* Superkaraokea aurkeztu zuen Telemadriden (berriro ere Víctor Sandovalekin batera). Saio horren bidez, kate autonomikoak urte berriari ongietorria eman zion. 2015 eta 2018 bitartean,  La 1 kateko *Amigas y conocidas* saioaren solaskidea izan zen.

2021eko azaroaren 1etik aurrera, 21 urte geroago, Emilio Pinedarekin batera *Madrid directo* aurkeztera itzuli zen.

## Telebista 
* 1989-1990, *Buenos días*, La 1. Laguntzailea.
* 1990-1991, *Telediario Fin de semana*. La 1. Aurkezlea.
* 1993, *Oxígeno,* La 2. Aurkezlea.
* 1997-2000, *Madrid directo*, Telemadrid. Erreportari.
* 1999-2000, *Mamma mía*, Telemadrid. Aurkezlea.
* 2000, *Macumba TeVe*, Telemadrid. Aurkezlea.
* 2001, *Noche y día,* Antena 3. Aurkezlea.
* 2001, *Rumore, rumore*, Antena 3. Aurkezlea.
* 2002, *Confianza ciega*, Antena 3. Aurkezlea.
* 2004, *Voluntarios*, La 2. Aurkezlea.
* 2005-2011, *Palabra por palabra*, La 2. Aurkezlea.
* 2007, *Aquí hay tomate*, Telecinco. Ordezko aurkezlea.
* 2008-2010, *El programa de Ana Rosa*, Telecinco. Laguntzailea.
* 2012-2013, *Date un capricho*, Decasa. Aurkezlea.
* 2015, *Mi gran boda en Las Vegas*, Telemadrid. Aurkezlea.
* 2015-2018, *Amigas y conocidas*, La 1. Laguntzailea.
* 2015, *Mamma mía Superkaraoke,* Telemadrid. Aurkezlea.
* 2016, *Oficiorama*, La 2. Zuzendaria eta  aurkezlea.
* 2016, *Telepasión 2016: Va de cine*, La 1. Gonbidatua.
* 2017, *Deluxe*, Telecinco. Laguntzailea.
* 2018, *Tribus viajeras* en La 2. Aurkezlea.
* 2018, *Lazos de sangre* en La 1. Laguntzailea.
* 2019-2020, *Está pasando*, Telemadrid. Laguntzailea.
* 2021-presente, *Madrid directo*, Telemadrid. Aurkezlea.

## Zinema 
* 1993: *Supernova*, Juan Miñonek zuzendua, telebistako aurkezle gisa.
* 2016: Relaxing Cup of Coffee, José Semprúnek zuzendua, 007 emakumezkoa.

## Erreferentziak 
30em

## Kanpo estekak